stanford-oval/wikipedia huggingface dataset:
הישרדות, התחמקות, התנגדות ובריחה
אימוני הישרדות > מצבי הישרדות מיוחדים > הישרדות מים (אוקיינוס, נהר, חוף ים)

היחלצות מתחת למים מצוללות, מכלי שיט, כלי טיס וכלי רכב.
צניחה לים
יציאה מתחת למצנח
התמודדות עם ים גבוה
עליה וירידה מסירת הצלה
החיים בסירת ההצלה
שימוש בציוד הישרדות
סכנות סביבתיות במים
עזרה ראשונה בים (מחלת ים, פציעות, פגיעות מבעלי חיים)
השגת והכנת מזון ומים
הגנה מפני טביעה, שחייה, ציפה
אתגרים פסיכולוגים
אקולוגיה של האוקיינוס
אימוני הישרדות > מצבי הישרדות מיוחדים > הישרדות ארקטית (בתנאי קור ושלג)

פציעות קור: כוויות קור, היפותרמיה, צמרמורות, רגלי חפירות
בעיות שלג / קרח / קור: עיוורון שלגים, מפולות שלגים / קרח, קרחונים, עומס קור (wind chill factor)
סכנת הלחות - להישאר חמים ויבשים
בניית מחסה ומערת שלג
הדלקת אש
חיסכון בקלוריות, שריפת קלוריות ומציאת קלוריות.
תנועה בתנאי קור, על קרח ובשלג
מים והתיבשות
אימוני הישרדות > מצבי הישרדות מיוחדים > הישרדות במדבר

טעות נפוצה מתייחסת על כל המדבריות כאזורים חמים, אך חלק גדול מהאזור הארקטי גם הוא מדבר ועל פי ההגדרה של אקלים מדברי, מדבריות מסוימים נחשבים ל"מדבריות מזג אוויר קר" כגון מדבר גובי. מכיוון שהתכונה המאחדת של כל המדבריות היא מחסור במים, זהו המוקד להישרדות במדבר:
חסוך במים (אך אל תגזים): אם חם, הימנע מהזעה; אם קר, הימנע מנשימה מייבשת
הבנת התייבשות ומכת חום
מקורות מים באזורים צחיחים
מדבר חם – מחסה ביום, תנועה בלילה
מדבר קר – כיסוי פנים להגן על אדי הנשימה
מחסות מדבריים (מעל או מתחת לפני השטח)
לבוש מדברי
מפגעים וטיפולים במדבר
איתות במדבר
תנועה במדבר
אימוני הישרדות > מצבי הישרדות מיוחדים > הישרדות טרופית (ג'ונגל)

סביבת הג'ונגל: תנאים (לחים, לחים יותר, לחים ביותר) עומס חום
סכנות בג'ונגל
מחלות ג'ונגל: רגלי חפירות, עקיצות חרקים, אוכל רע, מים רעים, טפילים, הכשות נחשים.
מזון
הכנה / טיפול במים
מחסות בג'ונגל
הצתת אש
אלתור בג'ונגל
איתות וחילוץ בג'ונגל
אימוני הישרדות > מצבי הישרדות מיוחדים > הישרדות במצבי ניתוק

ניתוק הוא לא רק "להיות לבד". ההשפעה הפסיכולוגית של פתאום למצוא את עצמך לבד, אבוד או מחוץ ל"אזור הנוחות" שלך יכולה להיות מתישה, מדכאת מאוד ואף קטלנית הישרדות במצבי ניתוק מתמקדת גם בראייה רחבה יותר של שבי, כולל חטיפה. אימון הישרדותי במצבי ניתוק מתמקד יותר במוכנות פסיכולוגית ופחות ב"מיומנויות".
הבנה והימנעות מבהלה
החשיבות של "לשמור על דעתך"
התמקדו, התבוננו, תכננו וחזו ("FOPE")
לחץ תגובת "הילחם או ברח", "מחזור הלחץ", ודברים שיעזרו לך להישאר רגוע.
פסיכולוגית השבי
אימוני הכנה לשבי > קוד ההתנהגות

הבסיס למוכנות לשבי טמון בידיעת חובתו וזכויותיו של השבוי. עבור חיילים אמריקאים הדבר מתבטא ב"קוד הכוח הלוחם של ארצות הברית":
אני אמריקאי הנלחם בכוחות השומרים על מדינתי ועל אורח חיינו. אני מוכן לתת את חיי להגנתם.
לעולם לא אכנע מרצוני החופשי. אם אני בפיקוד, לעולם לא אכנע ולא אסגיר את פקודי כל זמן שיש להם עדיין את האמצעים להתנגד.
אם אתפס, אמשיך להתנגד בכל האמצעים הקיימים. אעשה כל מאמץ לברוח ולעזור לאחרים לברוח. אני לא אקבל שום שחרור או טובות הנאה מיוחדות מצד האויב.
אם אהיה שבוי מלחמה, אשמור על אמונתי בחבריי השבויים. לא אתן שום מידע ולא אקח חלק בפעולות שעלולות להזיק לחברי. אם אני בכיר אקח פיקוד. אם לא, אציית לפקודות החוקיות של הבכירים ממני ואגבה אותם בכל דרך.
כשאחקר, כשבוי מלחמה אני נדרש למסור שם, דרגה, מספר אישי ותאריך לידה. אני אמנע מלהשיב לשאלות נוספות ככול יכולתי, ולא אצהיר שום הצהרות בעל פה או בכתב שאינן נאמנות למדינה ולבעלי בריתה או פוגעות בעניינם.
לעולם לא אשכח שאני אמריקאי, הנלחם למען החופש, אחראי למעשי, ומסור לעקרונות שהפכו את מדינתי לחופשית. אני מאמין באל ובארצות הברית של אמריקה.
אימוני הכנה לשבי > רמות הכשרה

על פי מדיניות מחלקת ההגנה, אימוני הכנה לשבי (מכונים "התנגדות") יתקיימו בשלוש רמות
רמה A – הכשרה בסיסית. שיעורי "קוד ההתנהגות" הנדרשים מכל אנשי הצבא כבר בשלב הטירונות. הם כוללים הרצאות בכיתה.
רמה B – מיועדת בדרך כלל לצוותי אוויר וכוחות המבצעים המיוחדים. מתמקד בכישורי הישרדות, התחמקות, והימנעות מתפיסה. כולל לימודים בכיתה ותרגיל מילוט בשטח.
רמה C – מיועדת לכוחות מיוחדים וסוכנויות מחלקת ההגנה הנמצאים בסיכון גבוה, ואשר "מעמדם, דרגתם או ותקם הופכים אותם לפגיעים יותר לניצול בידי האויב מאשר החייל הממוצע". אימון ברמה C מתמקד בהתמודדות בחקירה, בידוד, ובריחה. בקורסי JPRA קיימת הכשרה נפרדת ברמה C (+) (מסווגת בעיקר).
אימוני הכנה לשבי > התחמקות התנגדות ובריחה

התחמקות ותנועה חשאית בשטח עוין היא תרגולת מוכרת. צבאות מגדירים אותם כמידע מסווג, ומשקיעים מאמץ בתוכניות מילוט (מסלולים, תרגולות, נקודות איסוף, שיטות, אמצעים וכו'). באימוני SERE רמה B ורמה C מקיים כוח אדום (ביום אויב) מרדף אחרי החניכים הנמלטים במטרה לתפסם ולקחתם "בשבי".
קורס SERE רמה C חושף את החניכים לתנאי שבי. תנאי השבי כוללים בידוד, התעללות, עינויים, פיתוים, מעשי נקמה אינדוקטרינציה וניצול תעמולתי. אימוני "התנגדות" נועדו להכין ללחצים אלה. האימון מתקיים ב"מעבדת סימולציה" בה המדריכים מתפקדים כשובים ומתייחסים לחניכים בצורה מציאותית ככל האפשר. הוא כולל שיטות חקירה מגוונות עם בידוד, תנאים קשים, כליאה בצינוק, לחץ, ו"הדמיות עינויים". סביבת השבי המדומה כוללת תרחישים שונים של מצבי התנגדות, טכניקות ואסטרטגיות, התארגנות גלויה וסמויה, הקמת תקשורת גלויה וסמויה, ותכנון וביצוע בריחות מהשבי. אומנם אי אפשר לדמות את מציאות השבי העוין, אבל הכשרה כזו הוכיחה את עצמה כיעילה מאוד לסייע לאלה שסבלו משבי לדעת למה לצפות משבי ועצמם בתנאים כאלה.
בתי ספר וקורסים צבאיים ל־SERE והישרדות > צבא ארצות הברית

בית הספר ומרכז הלוחמה המיוחדת ע"ש ג'ון פ. קנדי (SWCS) מיועד לכוחות המבצעים המיוחדים. נמשך 19 יום וכולל הכשרה ברמה C.
בית ספר לתעופה צבאית בפורט רוקר מיועד לטייסי הצבא. הקורס נמשך 21 יום. וכולל הכשרה ברמה C.
מרכז אימונים בלוחמה הצפוני (NWTC) בבלאק ראפידס, אלסקה (מנוהל מפורט וויינרייט ) שבו מספר קורסים שנועדו לשמור על יכולות צבא ארצות הברית במזג אוויר קר ובמלחמת הרים. קורס הכוונה למזג אוויר קר (CWOC), קורס אינדוקטרינציה של מזג אוויר קר (CWIC), וקורס טיפוס הרים צבאי בסיסי (BMMC) כל אחד מהם כולל קטעי "הישרדות" ספציפיים.
קורס ההכשרה של פעולות הג'ונגל (JOTC) בצריפי שופילד, הוואי הוא תוכנית הדרכה בת 12 יום עם דגש על פעולות ג'ונגל והישרדות. החניכים לומדים שיטות, טכניקות ונהלים הנדרשים להילחם, לנצח ולשרוד בכל סביבת ג'ונגל.
קורס "לוחם המדבר" מחוץ לפורט בליס, טקסס. קורס בן 20 יום המדגיש את "המתח האישי על הגוף מחום, שמש, רוחות עזות ויובש." יש גם התמקדות מיוחדת בסכנות בעלי חיים וטיפול רפואי.
בתי ספר וקורסים צבאיים ל־SERE והישרדות > חיל הים האמריקני

בית הספר ל SERE במספנת הצי פורטסמות,, ניו המפשייר מציע מספר קורסים של SERE כולל קורס כישורי הישרדות בשטח, קורס "סכנות במצבי ניתוק" וקורס מדריכי SERE.
אימון הישרדות במזג אוויר קר (CWEST) ברנגלי, מיין – בית הספר היחיד להישרדות במזג אוויר קר של חיל הים האמריקני.
בית הספר ל SERE בתחנת האוויר הימית צפון איילנד, קליפורניה מספק את כל רמות ההדרכה באימוני SERE, החל מקורס הישרדות בסיסי, ועד הכשרה נוספת ברמת C (הכנה לשבי) הכוללת קורס בן חמישה ימים (Peacetime Detention and Hostage Survival (PDAHS) המספק מיומנויות לשרוד שבי בידי ממשלה עוינת או חוליית טרור בתקופת שלום.
אגף הישרדות ים של פיקוד ההדרכה (NAVSTA Great Lakes), אילינוי מציע לטירוני חיל הים אימוני היכרות הישרדות הכוללים: אימון בסיסי בהישרדות ים; ארגון סירות הצלה, שימוש בערכת הישרדות, נוהלי נטישת ספינות והסמכת שחייה.
פיקוד הלוחמה המיוחדת של צי ארצות הברית מעביר קורסי SERE במרכז לוחמה מיוחדת של חיל הים, קורונאדו, קליפורניה.
בתי ספר וקורסים צבאיים ל־SERE והישרדות > חיל האוויר

בית הספר להישרדות ארקטית – "בית הספר המגניב" באיילסון AFB, אלסקה – קורס בן חמישה ימים המורכב מהדרכה בכיתה ושלושה ימים בשטח.
קורס הכנה ומיון למומחה SERE (בו למעלה מ -50% אינם מסיימים)
קורס הכנה לשבי (ECAC), גם על ידי TRS 66, Det. 3 בלקלנד. קורס ברמה B. משמש גם כהכנה לרמה C (מבוצע במקום אחר).
היחלצות מכלי טיס שקוע המוצעת על ידי TS 22 בפיירצ'ילד – קורס בן יומיים עם מיקוד ברור.
קורס SERE לצוות האוויר של חיל האוויר. הוא הגדול ביותר בצבא עם למעלה מ־6,000 משתתפים בשנה. קורס זה בן 19 יום משלב לימודים בכיתה, בשטח וסימולצית שבי. הקורס הוא תנאי לקורס ברמה C.
קורסי JPRA: הכשרה נפרדת ברמה C (+) (מסווגת בעיקר).
קורס מומחה SERE בבית הספר להישרדות של חיל האוויר בבסיס חיל האוויר פיירצ'יילד, וושינגטון.
בתי ספר וקורסים צבאיים ל־SERE והישרדות > חיל הנחתים

אימון SERE מלא שמועבר במחנה לג'ונה נמשך 19 ימי הכשרה מלאה ברמה C לאנשי פיקוד המבצעים המיוחדים של חיל הנחתים. ההכשרה כוללת הרצאות בכיתה, משחקי תפקידים, תרגילי הישרדות בשטח, תרגיל התחמקות, וסימולציית שבי.
מרכז אימונים בלוחמה בהרים (MWTC) בכריכי Pickel ביער הלאומי טויאבה, קליפורניה מציע "הכשרה מיוחדת בטיפוס טכני, טיפוס הרים צבאי, ניידות שלג, עבודת שטח, הישרדות, חילוץ נפגעים, ניווט, וצליפה. הם כוללים טיפול במחלות ופציעות בגובה רב ובמזג אוויר קר, והובלת נפגעים בסביבה הררית מכוסה שלג."
קורס מבצעים מיוחדים (SOTC) מועבר במרכז ההדרכה הימית ריידר (MRTC) במחנה לג'ונה, צפון קרוליינה, הקורס כולו כולל שישה חודשים של אימון מיומנויות לחימה בצורה מציאותית ומאתגרת. בשלב הראשון שלו הנחתים לומדים מיומנויות בסיסיות של כוחות המבצעים המיוחדים, כולל SERE (הישרדות, התחמקות, התנגדות ובריחה), TCCC (טיפול נפגעים טקטי), אימונים לתמיכה באש, ותקשורת. הישרדות היא מוקד בכל שלבי קורס ה־ITC.
מרכז אימונים בלוחמה בג'ונגל (JWTC) מציע קורסים שונים שמועברים במחנה גונסאלבס, אוקינאווה, יפן. הקורסים מכוונים ללמד את הנחתים איך לשרוד אם הם יופרדו מיחידותיהם באזור לחימה ועליהם להימלט תוך התחמקות מהאויב. הקורס הבסיסי בן שמונה הימים מלמד מיומנויות כגון עזרה ראשונה, תקשורת, מלכודות פתאים, קשירת קשרים, סנפלינג וניווט. האימון המתקדם בן 12 יום, שלושה ימי למידה בכיתה על יסודות ההישרדות (כיצד לזהות ולתפוס אוכל, לבנות כלים, להדליק אש ולבנות מחסה), חמישה ימים על חוף הים בו הנחתים שורדים בכוחות עצמם (בלי שום דבר חוץ מסכין, מזנון והמדים על הגב), וארבעה ימים של התחמקות "צוותית" דרך הג'ונגל הבוצי והסבוך (כדי להיתפס על ידי כוחות ביום אויב). חניך שנתפס נכנס למחנה שבויים מאולתר והמדריכים חוקרים אותו כדי לבחון את כישורי ה"התנגדות "שלו.
ראו גם

סדרת שבי
בי שנג

שם זה נכתב במקור בהתאם לסדר המזרחי; שם המשפחה הוא .
| --- | --- |

 לידה:  990 Yingshan County, הרפובליקה העממית של סין 
 פטירה:  1052 (בגיל 62 בערך) Greater China, טאיוואן 
 
בִּי שֶׁנְג (בסינית מפושטת: 毕升; בסינית מסורתית: 畢昇; בפין-יין: Bì Shēng;‏ 972 – 1051) היה הממציא של טכנולוגיית הדפוס הידועה הראשונה המבוססת על הרכבת לוח הדפוס מאותיות בודדות. המערכת של שנג הומצאה בין 1041 ל-1048, במהלך שושלת סונג של סין, והייתה עשויה מחרסינה. מערכת זו מוכרת בעברית בשם דפוס בלט.
ארים ראשי

ארים ראשי הוא אלבום הבכורה של שי גבסו. עם צאת האלבום בחודש מאי 2004, הפך גבסו לראשון מבין בוגרי כוכב נולד אשר הוציא אלבום בכורה.
הפקה

גבסו כתב והלחין כמעט את כל שירי האלבום, כאשר על העיבודים היה אחראי בעיקר המפיק המוזיקלי של האלבום, משה דעבול.
השיר הראשון שהוקלט ויצא לאור לרדיו מבין שירי האלבום הוא "יום ועוד יומיים", אשר בהקלטתו "זכה" גבסו כפרס ניחומים עם הגיעו למקום השלישי בתחרות כוכב נולד. השיר היה להצלחה גדולה, וסלל את הדרך להצלחת האלבום (שעד היום מכר מעל ל-30,000 עותקים). יחד עם צאת האלבום יצא לרדיו גם השיר "המילים החסרות" כסינגל, שהצליח אף הוא.
השיר "ארים ראשי" המשמש גם כשם האלבום, ביסס את מעמדו כשיר המוקדש ליום הזיכרון ליצחק רבין, יום הזיכרון לשואה ולגבורה, יום הזיכרון לחללי מערכות ישראל ויום הזיכרון לחללי מלחמת חרבות ברזל.
רשימת השירים

ממזרח שמש
יום ועוד יומיים
המילים החסרות
בדיוק באותה דקה
ארים ראשי
אפלס את דרכי
מסתכלים לי בעיניים
ילדי החושך
רצית
מקום מפלט
עד מבואו
סינגלים

| יום ועוד יומיים |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2003 |  |  |
|  | יצא לאור: ינואר 2004 | מקום 1 במצעדים השבועיים של רשת ג' שיר השנה במצעד השנתי של רשת ג' ושל גלגלצ |  |
|  | אורך: 3:22 | מקום 1 במצעדים השבועיים של רשת ג' שיר השנה במצעד השנתי של רשת ג' ושל גלגלצ |  |
|  | מפיק: משה דעבול | מקום 1 במצעדים השבועיים של רשת ג' שיר השנה במצעד השנתי של רשת ג' ושל גלגלצ |  |
|  | פזמונאי: שי גבסו | מקום 1 במצעדים השבועיים של רשת ג' שיר השנה במצעד השנתי של רשת ג' ושל גלגלצ |  |
| מלחין: שי גבסו |  | מקום 1 במצעדים השבועיים של רשת ג' שיר השנה במצעד השנתי של רשת ג' ושל גלגלצ |  |

| המילים החסרות |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: אפריל 2004 | רשת ג: מקום 2 במצעדים השבועיים מקום 5 במצעד השנתי  גלגלצ: מקום 7 במצעד השנתי |  |
|  | אורך: 3:53 | רשת ג: מקום 2 במצעדים השבועיים מקום 5 במצעד השנתי  גלגלצ: מקום 7 במצעד השנתי |  |
|  | מפיק: משה דעבול | רשת ג: מקום 2 במצעדים השבועיים מקום 5 במצעד השנתי  גלגלצ: מקום 7 במצעד השנתי |  |
|  | פזמונאי: שי גבסו | רשת ג: מקום 2 במצעדים השבועיים מקום 5 במצעד השנתי  גלגלצ: מקום 7 במצעד השנתי |  |
| מלחין: שי גבסו |  | רשת ג: מקום 2 במצעדים השבועיים מקום 5 במצעד השנתי  גלגלצ: מקום 7 במצעד השנתי |  |

| ארים ראשי |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: יוני 2004 | רשת ג: מקום 4 במצעדים השבועיים מקום 21 במצעד השנתי |  |
|  | אורך: 3:39 | רשת ג: מקום 4 במצעדים השבועיים מקום 21 במצעד השנתי |  |
|  | מפיק: משה דעבול | רשת ג: מקום 4 במצעדים השבועיים מקום 21 במצעד השנתי |  |
|  | פזמונאי: שי גבסו | רשת ג: מקום 4 במצעדים השבועיים מקום 21 במצעד השנתי |  |
| מלחין: משה דעבול ואהובה עוזרי |  | רשת ג: מקום 4 במצעדים השבועיים מקום 21 במצעד השנתי |  |

| בדיוק באותה דקה |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: נובמבר 2004 | מקום 19 ברשת ג' |  |
|  | אורך: 3:27 | מקום 19 ברשת ג' |  |
|  | מפיק: משה דעבול | מקום 19 ברשת ג' |  |
|  | פזמונאי: שי גבסו | מקום 19 ברשת ג' |  |
| מלחין: שי גבסו |  | מקום 19 ברשת ג' |  |
בודיה סינג

בודיה סינג (באנגלית: Budhia Singh; נולד ב-2002) הוא רץ מרתון הודי הצעיר ביותר בעולם.
בשנת 2005 סיים מרוץ של 60 קילומטרים תוך 6 שעות והוא בן 3 בלבד.[דרוש מקור] בודיה היה נושא הסרט הדוקומנטרי "ילד המרתון" בשנת 2010.
יכולת הריצה של בודיה הפכה אותו למפורסם והוא הופיע בטלוויזיה ובמספר פרסומות. עקב הפרסום הרב לו זכה בהודו והפרסומות בהן השתתף, החלו לצוץ שמועות כי מאמנו של בודיה, בירנאצ'י דאס, קיבל סכומי כסף גדולים על כך.
המפגש הראשון בין דאס ובודיה התרחש כאשר אימו של בודיה ניסתה בצעירותו למכור אותו לחוואי תמורת 20 דולרים. דאס שהיה במקום הבטיח לה כי ייקח אותו אל מכון האימונים שלו ויגדל אותו. טענות רבות הושמעו כנגד דאס על ניצול והתעללות. את ההאשמות הללו השמיעה אימו של בודיה. בכמה ראיונות בעיתונות ההודית אמר בודיה כי דאס אכן התעלל בו, אבל חזר בו מאוחר יותר.
ב-2 במאי 2006 השתתף בודיה במרתון של 65 קילומטרים ממקדש "צ'פאנדי" אל בובנשוואר בזמן של 7 שעות ושתי דקות. הוא אובחן כסובל מתשישות על ידי רופא כ-5 קילומטרים מן היעד ועל כן לא סיים את המרוץ. הישג זה נרשם בספר השיאים ההודי "ליקמה".
ב-8 במאי 2006 המועצה לשלום הילד בהודו התערבה ואסרה על בודיה להשתתף במרתונים עד שיגיע לגיל 11.
דאס ניסה לעקוף את ההחלטה והחליט כי בודיה יצעד כ-500 קילומטרים לכלכותה במשך 11 ימים. ממשלת הודו מנעה את מסע ההליכה, דאס נעצר ובודיה נלקח לבדיקות רפואיות מקיפות.
ב-13 באפריל 2008 נרצח המאמן דאס ביריות בתוך מכון הג'ודו שלו.
הערות שוליים

↑  Marathon Boy, באתר BBC (באנגלית)
↑  הודו: מאמנו של הילד המרתוניסט נעצר, באתר ynet, 15 באוגוסט 2007
1 2  סער הס, הולך במקום: הודו מנעה מבן ה-5 ללכת 500 ק"מ, באתר ynet, 23 במאי 2007
אליס משמפאן

אליס משמפאן מגיע לעכו, כתב יד משנת 1295
אליס משמפאן (Alix de Champagne-Jérusalem, ‏1196–1246) הייתה נסיכה צלבנית שגורלה נקשר הן בממלכת ירושלים והן בממלכת קפריסין.
קורות חייה > ילדותה

אליס משמפאן הייתה בתו של אנרי השני, רוזן שמפאן הידוע גם כאנרי הראשון, מלך ירושלים ואשתו איזבל הראשונה, מלכת ירושלים. אביה של אליס מת בתאונה משנפל מחלון מצודת עכו אל תוך החפיר בשנת 1197. איזבל מירושלים נישאה לאמלריך הראשון, מלך קפריסין, נישואים שנסתיימו בטרגדיה עם מותם של בני המשפחה בשנת 1205, אליס נותרה יתומה בת 9 ברשות סבתה מריה קומננה שהחל משנת 1208 פעלה לחתן אותה עם הוגו הראשון, מלך קפריסין (שהיה אחיה החורג של אליס), המשא ומתן האמור הוא הפעם האחרונה בה מופיע שמה של מריה קומננה על דפי ההיסטוריה. החתונה עצמה נערכה בספטמבר 1210 בקפריסין.
לבני הזוג נולדו 2 בנות ובן:
מריה דה ליזיניאן, תאריך לידה לא ידוע, נפטרה ב-1254
איזבל מאנטיוכיה, 1216–1264 אימו לעתיד של הוגו השלישי, מלך קפריסין.
אנרי הראשון, מלך קפריסין
עם מותו של הוגו הראשון בינואר 1218 הפכה אליס לעוצרת לשלטון עבור בנה אנרי שהיה תינוק עול ימים, אך בספטמבר אותה שנה החליטה אספת הווסאלים של האי כי פיליפ מאיבלין ישלטו בקפריסין בשם העוצרת אליס.
ביולי 1225 נישאה אליס לבוהמונד החמישי, נסיך אנטיוכיה וחזרה וניסתה לתפוס את מושכות השלטון בקפריסין אך תמיכת האפיפיור הונוריוס השלישי בפיליפ מאיבלין שיבשה את תוכניתה. בשנת 1227 התגרשה אליס מבוהמונד. עם מותו של פיליפ מאיבלין נטל האציל הצלבני ז'אן ד'איבלין, אדון ביירות את מושכות השלטון בממלכת קפריסין אך הפעם נתקלו האיבלינים - במקור אצילים מממלכת ירושלים בהתנגדות של אצילי קפריסין שדבקו באליס כמי שמסוגלת לייצג אותם בדרישה להעברת השלטון. בצר להם פנו אצילי קפריסין לפרידריך השני, קיסר האימפריה הרומית הקדושה שהיה האדון הפיאודלי העליון של האי ובדרכו למסע צלב בארץ הקודש, מסע הצלב השישי.
ביום 28 ביוני 1228 יצא פרידריך השני מנמל ברינדיזי ועימו צי קטן של כארבעים ספינות וכמה מאות חיילים. מסע בן שלושה שבועות הביא את הצי אל נמל לימסול בקפריסין. ביקורו של הקיסר בקפריסין לא היה מקרי אלא חלק מפעולות שנועדו לביסוס מעמדו כשליט בזכות של ממלכות הצלבנים במזרח - הזדמנות להשתלט על האי ועושרו ואפשרות ליצירת בסיס ימי לאימפריה הרומית.
בספטמבר 1228 נערך העימות בין הקיסר פרידריך השני לצלבני ממלכת קפריסין וירושלים. בארוחת ערב בארמון משפחת איבלין בלימסול פונה הקיסר לז'אן מאיבלין בדרישה, בגיבוי כוח צבאי קיסרי חמוש, כי הלה יעביר לידיו את העיר ביירות והכנסות המדינה הצלבנית בקפריסין. בניגוד לצפיותיו כי דרישותיו יתקבלו ללא ערעור, ויוציאו את משפחת איבלין מהמשחק, מעצם משקלן הפיננסי, נתקל הקיסר בהתנגדות מנומקת על פי החוק המקומי ודרישה מצד ז'אן מאיבלין להעמיד את תביעת הקיסר למבחן בית משפט של ממלכת ירושלים.
המצב הגיע אל סף רתיחה והצדדים פרשו למחנותיהם, בני משפחת איבלין העמידו את כוחותיהם באי בכוננות, אך לא היו מוכנים להיכנס לעימות צבאי מול הקיסר שמצדו לא היה מוכן לסכן את מעמדו המעורער בלאו הכי, בהיותו מוחרם על ידי הכנסייה. המסדרים הצבאיים תיווכו שביתת נשק שסיכומה הוא העברת מבצרי האי לשליטת המלך הקטין, מינוי מפקדים למבצרים מטעם הקיסר, והעברת הכנסות ממיסוי האי לידי הקיסר פרידריך השני והתחייבות של שני הצדדים לשיתוף פעולה בארץ ישראל.
קורות חייה > מאבקי ירושה במחוז שמפאן

ביחד עם אחותה פיליפה ניסתה אליס להילחם על זכויות ירושת אביה במחוז שמפאן. פיליפה משמפאן ובעלה אררד מבריין נחתו בצרפת בשנת 1216 וסביבם נקבצו אצילים מקומיים של מחוז שמפאן. מול אלמנתו של תיבו השלישי, רוזן שמפאן בלאנש מנווארה. בשלב זה גלש הסכסוך מתחומי הרוזנות במהלך שנת 1218, ככל הנראה לבקשת האפיפיור ובוודאי בסיוע לאינטרסים של הכס הקדוש בצרפת, סייע פרידריך לפיליפ השני, מלך צרפת ולדוכס בורגונדיה לסיים את מלחמת הירושה של שמפניה. צבא גרמני בפיקודו נכנס למחוז לורן, כבש ושרף את ננסי ותפס את תאובלד, דוכס לוריין. מהלך זה הוציא מהמשחק הפוליטי את ארארד מבריין - יריבו של פיליפ, מלך צרפת והעביר את המחוז לשליטה של הכתר הצרפתי. בשנת 1233 הגיע תורה של אליס לתבוע את חלקה, אך בשלב זה היו אבירי המחוז קשורים בשבועת נאמנות למלך צרפת, בספטמבר 1234 הציע הכתר הצרפתי לאליס ליסוג מתביעתה תמורת תשלום של 40,000 כתרים ותשלום קצבה של 2000 ליברות, ההצעה נתקבלה על ידי אליס.
אליס חזרה לקפריסין בשנת 1236 אך בנה, המלך סירב להעניק לה מקלט. בשנת 1241 היא התחתנה עם ראול מסואסון וביחד עם בני משפחת איבלין העלתה - מחדש את תביעתה לכיסא ממלכת ירושלים.
קורות חייה > עוצרת ממלכת ירושלים

ממלכת ירושלים שהייתה קרועה במלחמות אזרחים ומאבקי כוח בין מושלים מטעם האימפריה הרומית הקדושה לבין אצילי משפחת איבלין ואצילי ממלכת ירושלים בראשות בליאן מאיבלין-ביירות ופיליפ ממונפורט. ביום 25 באפריל 1243 הגיע קונראד השני, מלך ירושלים לבגרות ומעמד העוצר נשלל מאביו פרידריך השני. על פי החוק הפיאודלי היה על קונראד להופיע בממלכת ירושלים לקבל את שבועת הנאמנות הווסלית של אצילי הממלכה ולהעניק להם בתמורה את האחוזות שלהם בחזרה כפיאודום. היעדרו של קונראד שהיה נתון במאבק לחיים ולמוות לצידו של אביו מול הכס הקדוש, נתן לאצילי הממלכה את העילה והכלי להיפטר מהשלטון האימפריאלי ושליחיו. בישיבה מיוחדת של אצילי ממלכת ירושלים במעמד הארכיבישוף של צור הועלתה התביעה שאליס מקפריסין שהייתה "הקרובה ביותר לכתר" כבתה של איזבל הראשונה, מלכת ירושלים ובעלה יקבלו את שבועת האמונים של אצילי הממלכה ויקבלו בחזקה את השלטון בממלכה. בטרם התכנסה הוועידה גמרו בני משפחת איבלין ובני בריתם לקבל את דרישת אליס מקפריסין אך בתמורה לקחת את השלטון בפועל כעוצרים. אליס מתה בשנת 1246 ובנה אנרי הראשון, מלך קפריסין החזיק גם הוא בתואר חסר המשמעות אדון הממלכה הירושלמית.
כתוצאה מהמהלך נתבטלו כל הצווים והמינויים של פרידריך בהיותו עוצר והוראותיו של קונראד כפי שניתנו על ידי נציגיו. צבא שגויס על ידי משפחת איבלין עלה על העיר צור בה ישבו נציגי המלך ובזכות הסכם סודי עם בורגני העיר נפתחו בפניהם השערים והם דחקו את הכוח הקיסרי אל מצודת העיר. לאחר חודש של מצור נכנעו מגיני המצודה ביום 10 ביולי 1243. משדרשו אליס מקפריסין ובעלה ראול מסואסון לקבל לידם את העיר הודיעו להם האיבלינים כי מאחר ששאלת השלטון בממלכה לא נפתרה באופן סופי הם יחזיקו בהם עד שיהיה ברור למי עליהם למסור אותם. בכל תקופה זו שלטו בארץ אצילי מפלגת הברונים המקומיים בתהליך ששלל ממלכת ירושלים שלטון מרכזי ואיפשר אנרכיה מוחלטת בחסות החוק, הצדדים הניצים על הכתר עצמו החזיקו בתואר שהוגדר על ידי היסטוריון של התקופה "שאין בידו כוח ולא פיקוד ואין הוא אלא צל".
ראול מסואסון הגיע למסקנה כי מעמדו כנסיך - בעל חסר כל השפעה ומעמד עזב את ארץ הקודש ואת אשתו אליס בשנת 1244 שנפטרה בעכו בשנת 1246.
ראו גם

היסטוריה של ממלכת ירושלים
לקריאה נוספת

יהושע פראוור, תולדות ממלכת הצלבנים בארץ ישראל, כרך ב, מוסד ביאליק, מהדורה ראשונה, 1963, מהדורה שלישית מורחבת ומתוקנת, 1973, הדפסה שישית, 2005; הספר זכה בפרס ישראל בתרגומו לצרפתית בפרס האקדמיה הצרפתית.
יהושע פראוור, הצלבנים - דיוקנה של חברה פיאודלית, מוסד ביאליק, מהדורה ראשונה 1975, מהדורה שנייה מורחבת ומתוקנת 1985
Steven Runciman, A History of the Crusades, Cambridge university press, 1952 ISBN 0521061628
Christopher Tyerman. God's war: a new history of the Crusades Harvard University Press, 2006
הערות שוליים

↑  Philip de Novare: Les Gestes des Ciprois, No. 126-28, ed. Gaston Reynaud, (Geneva: Jules-Guillaumefick, 1887), 37-43, translated by James Brundage, The Crusades: A Documentary History, (Milwaukee, WI: Marquette University Press, 1962), 227-30
↑  יהושע פראוור, תולדות ממלכת הצלבנים בארץ ישראל, כרך ב, מוסד ביאליק, מהדורה ראשונה, 1963 עמוד 445
אסף תלמודי

| --- | --- |

אסף תלמודי, 2010
 לידה:  18 ביוני 1976 (בן 48) 
 מוקד פעילות:  ישראל 
 מקום לימודים:  תלמה ילין, הקונסרבטוריון המלכותי של האג 
 כלי נגינה:  אקורדיון, פסנתר 
 assaftalmudi.co.il
 
אסף תלמודי (נולד ב-18 ביוני 1976) הוא מלחין, אקורדיוניסט, פסנתרן, מפיק מוזיקלי, מתכנת ומוזיקולוג ישראלי. זוכה פרס אופיר לשנת 2021.
ביוגרפיה

תלמודי למד בתיכון תלמה ילין בגבעתיים במגמת הג'אז ואחר כך שירת בגלי צה"ל כעורך מוזיקה. למד קומפוזיציה ומוזיקה אלקטרונית בקונסרבטוריון המלכותי בהאג, הולנד. את הלימודים לקראת הדוקטורט (לא השלים את עבודת המחקר) עשה בחוג למוזיקולוגיה באוניברסיטת בר-אילן והיה מרצה במכללת שנקר. כיום מרצה בחוג למוזיקה באוניברסיטת חיפה, ובמחלקה למוזיקה בבית ספר מוסררה בירושלים.
הוא חבר בהרכב הכליזמרים אוי דיוויז'ן (Oy Division). כמפיק מוזיקלי, הפיק אלבומים עבור יוצרים כמו שלומי שבן, רונה קינן, נעם רותם, ואפרת בן צור. כמו כן היה שותף בהפקה ועיבודים ללהקת הרוק קרח תשע. השתתף בתוכנית הפאנל של HOT טינופת. מנגן בהופעות עם ברי סחרוף, איתמר רוטשילד, שי צברי, רונה קינן עמיר לב ויובל מנדלסון.
בשנת 2010 השתתף באלבום להקת אל המשורר יחד עם אחיו הצעיר, אייל תלמודי, המנגן בסקסופון ובקלרינט.
בשנת 2012 הלחין את המוזיקה להצגה "סטמפניו" ב"תיאטרון הקאמרי".
בשנת 2013 ניהל והפיק את המופע "היספיקו החיים? לחנים חדשים לשירת חנוך לוין" שהוצג בכנס השפה ה-6 ללשון בראשון לציון. במופע השתתפו יוני רכטר, שלומי שבן, קרולינה, אלי מגן, איתמר רוטשילד, יעל נחשון ונועם ענבר. כן ליווה את הזמרת רננה נאמן באלבומה "שנסון לציון".
בשנת 2015 יצא לאור האלבום ״שחרית״ של שי צברי אותו הפיק אסף תלמודי. בנוסף, הוא מנגן באלבום כחלק מ״נבחרת הגרוב של המזרח התיכון״.
באוגוסט 2018 זכה בפרס ון-ליר בפסטיבל ירושלים לקולנוע על המוזיקה שיצר לסרטם של יוסי מדמוני ובועז יהונתן יעקב "גאולה". ב-2 בספטמבר, יצא אלבומו השני של שולי רנד "רצוא ושוב" שאותו הפיק מוזיקלית.
ב-2021 עלה לאקרנים הסרט "אגדת חורבן", שאת המוזיקה שלו הלחין תלמודי יחד עם יונתן אלבלק. על כך זכו השניים בפרס אופיר בקטגוריית המוזיקה המקורית הטובה ביותר.
יצירות מוזיקליות > מוזיקה לקולנוע וטלוויזיה

גאולה – מוזיקה לסרט (2018), זוכה פרס פסטיבל ירושלים לקולנוע
מתיר עגונות – מוזיקה לסדרה (2019)
אחד על אחד – מוזיקה לסדרה (2019)
גיבורות – מוזיקה לסרט דוקומנטרי (2020)
במרחק מאה מטר – מוזיקה לסדרה (2020)
ריימונד אל בידאוויה – מוזיקה לסרט דוקומנטרי (2020)
אגדת חורבן – מוזיקה לסרט, עם יונתן אלבלק (2020)
יצירות מוזיקליות > מוזיקה לתיאטרון

סטמפניו, הקאמרי (2013)
מירל'ה אפרת, היידישפיל (2014)
הפושעים החדשים, הקאמרי (2014)
דג מוסר, הקאמרי (2014)